བསླབ་བྱ་རྗེས་འཛིན་གྱི་རིམ་པ་བཞུགས་སོ། །
ཨོཾ་སྭ་སྟི། ལྷག་པའི་ལྟ་ཡི་ངོ་བོ་མཆོག །དཔལ་ལྡན་བླ་མ་ལ་བཏུད་ནས། །
རང་ལ་ཉམས་མྱོང་མེད་ཀྱང་འདིར། །ཕན་པའི་འགྲོས་འདེབས་ཅུང་ཟད་བྱ། །ཀ་
བ་ལྟ་བུར་རྒྱུད་བསྲངས་ན། །ཀུན་གྱི་ཚད་མར་འཛིན་པས་ན། །ཁ་ཞེ་མི་མཐུན་
སྤྱོད་པ་རྣམས། །སྤངས་ནས་དྲང་པོའི་ངང་ཚུལ་ཟུངས། །དེ་ལྟར་སེམས་ལ་བགྱིས་
ན་ནི། །འདི་ཕྱི་གཏན་དུ་བདེ་བས་ན། །ང་རྒྱལ་ཕྲག་དོག་འགྲན་སེམས་སོགས། །
སེམས་ཀྱི་དྲི་མ་འབད་པས་སོལ། །ཅ་ཅོའི་སྨྲ་བ་སྒྲོ་སྐུར་ཅན། །མི་བཟང་ངན་
འགྲོའི་འབབ་སྟེགས་ཡིན། ། ཆ་མེད་ལོངས་གཏམ་མང་པོ་ལ། ། དགའ་བར་མ་
འཛིན་གྲེ་བར་བསྐྱིལ། །ཇ་ཆང་ཟས་སྐོམ་ལོངས་སྤྱོད་ཙམ། །ཀླ་ཀློ་བླུན་པོ་ལ་ཡང་
ཡོད། །ཉ་ལྟོ་བ་བཞིན་ཚེ་འདི་བློས། །བཏང་ནས་དལ་འབྱོར་དོན་ཡོད་འཚལ། །
ཏ་ལའི་ཤིང་སྡོང་ལྟར་གྱོང་བའི། །རང་རྒྱུད་ཉོན་མོངས་དུག་གསུམ་འདི། །ཐ་རྒོད་
ཞིང་རེངས་རྨོན་པས་བཞིན། །འདུལ་ལ་ཀུན་ཏུ་བརྩོན་པ་བསྟེན། །ད་གདོད་བྱ་
ཞེས་ཕྱི་གཤོལ་གྱི། །ལེ་ལོའི་དབང་དུ་སོང་གྱུར་ན། །ན་རྒ་འཆི་བའི་ཕོ་ཉ་དེས། །
གློ་བུར་ཁྲིད་ངན་ཅི་ཙུག་བྱེད། །པ་ཏྲ་གཞན་གྱི་ལད་མོ་དང་། ། གཡམ་ལ་རྒྱུག་པ་
ཙམ་མིན་པར། །ཕ་རོལ་ངན་འགྲོའི་གཡང་ས་ལ། །འཇིགས་པས་སྙིང་ནས་ལྷ་ཆོས་
མཛོད། །བ་མོ་ལྟ་བུར་ཆེས་དཀར་བའི། །ལྷག་བསམ་སྙིང་སྟོབས་ཆེན་པོ་ཡིས། །
མ་ལུས་འགྲོ་འདི་ངས་སྒྲོལ་ཞེས། །དམ་བཅའི་ཁུར་ཆེན་ཕྲག་ཏུ་ལོངས། །ཙ་ར་
བདའ་དེད་མ་བྱས་ན། །གཅེས་འཛིན་གཅོད་ནད་མི་ཐོན་པས། །ཚ་གྲང་ངལ་དུབ་
ཁྱད་བསད་ནས། །བདག་བས་གཞན་གཅེས་བསྒོམ་པར་བྱ། ། ཛ་ལང་ཅན་གྱི་
བདག་འཛིན་འདི། །བདག་མེད་ལྟ་བས་མ་བཅོམ་ན། །ཝ་ཁའི་ཆུ་བཞིན་ངན་སོང་
དུ། །འབབ་པ་ཉིད་ལས་འོས་ཅི་ཡོད། །ཞྭ་ལྟར་བླ་མ་གུས་བསྟེན་ནས། །བསག་
སྦྱང་གསོལ་འདེབས་བྱས་ པའི་མཐར། །ཟྭ་ཚོད་སྤུ་ལྟར་རྣོ་བའི་བློས། ། བདག་
463

འཛིན་ཞེན་ཡུལ་གྲུབ་མིན་བརྟག །འ་འུར་ཤབ་ཤོབ་ཙམ་མིན་པར། གཏིང་ནས་
བདག་མེད་རྟོགས་ན་ནི། ། ཡ་རི་མ་རི་གཞན་མེད་པར། །རྩེ་གཅིག་མཉམ་པར་
བཞག་ནས་ཁྱོངས། །རྭ་ཅན་ཟླ་བའི་དབོ་བཞིན་དུ། །རྗེས་ཐོབ་འཁྲུལ་སྣང་ཅི་ཤར་
ཡང༌། །ལ་འུར་གཉུག་མའི་དོན་དྲན་ནས། །སྒྱུ་མའི་རྣལ་འབྱོར་བསྐྱང་བར་བྱ། །
ཤ་རུས་རྡོས་བཅས་ཕུང་པོ་འདི། །བདེ་སྟོང་ཆོས་ཀྱི་སྐུར་སྦྱངས་ནས། །ས་ལས་ཤ་
མོ་རྡོལ་བ་ལྟར། །ལྷག་པའི་ལྷ་སྐུར་ལྡང་བར་བྱ། །ཧ་ཅང་བསྒྲིམས་དང་གློད་མིན་
པར། །དག་པའི་སྣང་ཞེན་རྒྱུན་བསྐྱངས་ནས། ། ཨ་འཐས་འཁྲུལ་བའི་སྣང་ཞེན་
འདི། །མཐའ་དག་དྲུང་ནས་དབྱུང་བར་མཛོད། །འདི་ནི་དགེ་སློང་བྷུ་སུ་ཀུ། །
དབང་ཕྱུག་ཆོས་བཟང་ཞེས་བྱ་དེས། །དགེ་ཚུལ་ཡེ་ཤེས་ཆོས་གྲགས་ཀྱི། །འདོད་པ་
ཇི་བཞིན་བྲིས་པ་ཡིན། །དགེའོ། །
དགེ་གདམས་ལེ་ཚན་བཞུགས་སོ། ། ན་མོ་གུ་རུ་མཉྫུ་གྷོ་ཥཱ་ཡ། གུར་ཀུམ་ས་
འཛིན་དབང་པོ། །འོད་སྟོང་ཟེར་གྱིས་འཁྱུད་འདྲའི། །རྒྱལ་ཀུན་གསུང་གི་མངའ་
བདག །འཇམ་མགོན་མགྲིན་པར་བཞུགས་ཤིག །འཇིག་རྟེན་འཇིག་རྟེན་འདས་
པའི། །ལེགས་ཚོགས་ཀུན་གྱི་རྩ་བ། །ལམ་སྟོན་དགེ་བའི་བཤེས་གཉེན། །བསམ་
སྦྱོར་གཉིས་ཀྱིས་སྟན་ཅིག །དལ་བརྒྱད་འབྱོར་བཅུའི་ལུས་རྟེན། །དོན་ཆེ་རྙེད་པར་
དཀའ་བས། །ད་ལྟ་རྟེན་འབྲེལ་འཛོམ་དུས། །ཉིན་བཞིན་དོན་ལྡན་མཛོད་ཅིག །
སྐྱེས་མཐའ་འཆི་བར་མ་ཟད། །ནམ་འཆི་ངེས་པ་མེད་པས། །གཉེན་ལུག
ན་ལུས་ལོངས་
སྤྱོད་ཀུན་ལ། །ཞེན་ཆགས་འཁྲི་བ་ཆོད་ཅིག །འཇིག་རུང་ངན་སོང་གསུམ་གྱི། །
བཟོད་དཀའི་སྡུག་བསྔལ་སོམས་ལ། །མཆོག་གསུམ་སྐྱབས་སུ་བསྟན་ནས། །ལས་
འབྲལ་བླང་དོར་མཛོད་ཅིག །འཁོར་བའི་སྡུག་བསྔལ་རྩ་བ། །བདག་འཛིན་ལྷན་
སྐྱེས་གཉེན་པོར། །བདག་མེད་རྒྱུད་ལ་བསྐྱེད་ཕྱིར། །ཚུལ་ཁྲིམས་འགྱོད་མེད་སྲུངས་
ཤིག །ཉམ་ཐག་རིགས་དྲུག་འགྲོ་རྣམས། །དྲིན་ཅན་ཕ་མ་ཡིན་པས། །བྱམས་དང་
སྙིང་རྗེ་དྲངས་པའི། །བྱང་ཆུབ་སེམས་མཆོག་སྐྱེད་ཅིག །ཆོས་ཀུན་གདོང་ནས་
སྟོངས་ཀྱང་། །རྟེན་འབྲེལ་བསླུ་བ་མེད་པས། །ཐབས་ཤེས་ཟུང་དུ་འཇུག་པའི། །
464

རྒྱལ་སྲས་སྦྱོང་ལ་སློབས་ཤིག །ཤུགས་དྲག་སྙིང་རྗེས་བསྐྱེད་ནས། །གཞན་དོན་སྒྲུབ་
ལ་རིངས་ན། །དབང་ཐོབ་དམ་ཚིག་ལྡན་པས། །བསྐྱེད་རྫོགས་རིམ་གཉིས་སྒོམས་
ཤིག །དཀོར་ཟན་དྲེད་པོ་བདག་ལ། །འདི་འདྲའི་ཆ་རྒྱུས་མེད་ཀྱང་། །མཚན་ལྡན་
བླམ་མང་པོའི། ། ཞལ་ནས་དེ་སྐད་གསུང་བྱུང༌། །ཁྱེད་ཀྱང་འཐད་པར་གདའ་
ན། །ཉམས་སུ་བཞེས་པར་ཞུ་ཞིང༌། །མི་འཐད་སྔར་ཁྱུན་ད་འཇགས། །ཆུ་ངན་
ལམ་རྒྱུག་མཛོད་ཅིག ། འདིར་འབད་ལེགས་སྤྱད་ཕུང་པོས། །སྟོབས་བཅུའི་གོ་
འཕང་ཐོབ་ནས། །མཁའ་མཉམ་སེམས་ཅན་ཀུན་ལ། །ཕན་བདེ་སྒྲུབ་པར་གྱུར་ཅིག
།ཚུལ་འདི་དྷརྨ་བྷ་དྲར། །བླ་ཆུང་འཕྲིན་གྱིས་བསྐུལ་ནས། །ཤིང་ཕག་རྒྱལ་ཟླའི་ཚེས་
ལ། དངུལ་ཆུའི་རི་བོར་བྲིས་སོ། །སརྦ་མངྒ་ལཾ། །
ན་མོ་གུ་རུ་ཝེ། གནས་བྱང་སྟོད་ཡར་མཛོད་དམར་པོ་ན། །སྙིང་འདབ་
བརྒྱད་པདྨ་ཉི་ཟླའི་ཁར། །རྗེ་དུས་གསུམ་སངས་རྒྱས་མི་གཟུག་ཅན། །དྲིན་འཁོར་
མེད་ངག་དབང་རྡོ་རྗེར་འདུད། །བདག་རང་རྒྱུད་དུག་ལྔ་གྲ་རྒྱས་ཤིང༌། །ལས་ངན་
པ་དགུ་འཛོམས་སྦྱོང་བཞིན་དུ། །མི་གཞན་ལ་ཆོས་བཤད་གྲོས་འདེབས་འདི། །
མགོན་ཁྱོད་ཐུགས་ཁྲེལ་བའི་རྒྱུར་གདའ་ཡང༌། །བུ་དད་ལྡན་བློ་བཟང་རྡོ་རྗེ་ཡིས། །
འཕྲིན་ཡི་ གེའི་ ལམ་ ནས་བསྐུལ་བའི་ལན། །ཚིག་སྡེབ་སྦྱོར་གླེགས་བམ་མི་ ཤེས་
ཀྱང་། །དོན་རྒྱལ་བའི་དགོངས་པ་བཞིན་དུ་བརྗོད། །ཆུང་ཨ་མའི་མངལ་དུ་ཆགས་
པ་ནས། །དུས་སྐད་ཅིག་ངལ་གསོ་མི་བྱེད་པར། །དགྲ་འཆི་བདག་དྲུང་དུ་སྙེགས་
ལུགས་འདི། །བུ་སེམས་ཤིག་ཡོད་ན་ཡང་ཡང་སོམས། །ཚེ་འདི་སྣང་བདེ་སྡུག་སྣ་
ཚོགས་འདི། །རྒྱུ་སྔར་སོང་འབྲས་བུ་ཡིན་ཚོད་འདུག །བུ་བདེ་འདོད་སྡུག་བསྔལ་མི་
འདོད་ན། །ལས་དཀར་ནག་གཉིས་ལ་བླང་དོར་འཚལ། །སེམས་མི་རྟག་དྲན་པའི་
ཀུན་སློང་གིས། །ཁས་བླངས་པའི་དམ་སྡོམ་གཙང་མར་སྲུངས། །ཚིག་ཁ་བཤད་
སྐམ་པོ་རྣ་བ་ཚ། །དོན་ཉམས་སུ་ལེན་ན་སྣོད་ལྡན་ཡིན། །གཏམ་འདི་བསྙད་རྣམ་
དཀར་དགེ་བའི་མཐུས། །མ་འབྲེལ་ཐོགས་ཀྱིས་མཚོན་ཁམས་གསུམ་འགྲོ། །སྐྱབས་
མཚན་ལྡན་བླ་མས་རྗེས་བཟུང་སྟེ། །ཆོས་ཐེག་ཆེན་ས་ལམ་མཐར་སོན་ཤོག །ཅེས་
465

པ་འདི་ཡང་རང་གི་སློབ་བུ་དགེ་སློང་སུ་དྷི་བཛྲས་མི་རྟག་པ་དང་ལས་འབྲས་ལས་
བརྩམས་པའི་ངག་གདམས་དགོས་ཚུལ་ལྟར་དྷརྨ་བྷ་དྲས་བྲིས་པས་ཕན་ཐོགས་པར་
གྱུར་ཅིག །
ན་མོ་གུ་རུ་མཉྫུ་གྷོ་ཥཱ་ཡ། བློ་བཟང་ཐུབ་དབང་རྡོ་རྗེ་འཆང་། །ཙིཏྟའི་ཟེའུ་
འབྲུ་ལ་བཀོད་ནས། ། ཟླ་ལྟར་དཀར་བའི་ལྷག་བསམ་གྱིས། །ཕུལ་བའི་གདམས་
ངག་འདི་གསན་འཚལ། །མཚན་ཉིད་ཀུན་ཚང་དགེ་བའི་བཤེས། །དད་ཅིང་གུས་
པས་མཉེས་པར་མཛོད། །དོན་ཆེ་རྙེད་དཀའི་དལ་འབྱོར་རྟེན། ། སྒྲུབ་ལ་འབད་
པས་དོན་ལྡན་མཛོད། །ངེས་མེད་གློ་བུར་འཆི་ཚུལ་ལ། །ཡང་ཡང་བསམས་ནས་
འཆི་ཆོས་མཛོད། །དཀར་ནག་ལས་འབྲས་བདེ་སྡུག་ལ། །དྲན་ཤེས་བག་ཡོད་བླང་
དོར་མཛོད། །འཁོར་བའི་གནས་ལུས་ལོངས་སྤྱོད་ལ། ། ཡིད་བརྟེན་མེད་པས་སྐྱོ་
ཤས་མཛོད། །ཐར་པའི་ལམ་མཆོག་བསླབ་གསུམ་ལ། །ཐོས་བསམ་སྒོམ་པས་འབད་
པར་མཛོད། །མཁའ་མཉམ་འགྲོ་བའི་དོན་གྱི་ཕྱིར། །བྱང་ཆུབ་སེམས་མཆོག་བསྐྱེད་
པར་མཛོད། ། རྫོགས་བྱང་སྒྲུབ་བྱེད་ཆ་ཚང་ལམ། ། ཕར་ ཕྱིན་དྲུག་ལྡན་ཉམས་
བཞེས་མཛོད། །ཁྱད་པར་གསང་སྔགས་སྒོར་ཞུགས་ནས། །ཟབ་ལམ་རིམ་གཉིས་
སྒོམས་པར་མཛོད། །མདོར་ན་འདུལ་བའི་ཀུན་སྤྱོད་ལ། །གནས་ནས་ཟབ་རྒྱས་
ལམ་བཟང་སྒོམས། ། ཉིན་བཞིན་ཚོགས་གསོག་སྒྲིབ་སྦྱོང་དང༌་། །རྣམ་དག་སྨོན་
ལམ་གང་རྒྱས་ཐོབ། ། ཟས་གོས་གནས་མལ་གཉེན་གྲོགས་ལ། །འདོད་ཆུང་ཆོག་
ཤེས་ཞེན་ལོག་སྐྱེད། །རྩ་གཞི་ཆང་དང་ཕྱི་དྲོའི་ཟས། །སྐྱིད་སྡུག་དལ་བྲེལ་ཀུན་ཏུ་
སྤོངས། །ཚོང་ཞིང་ཕྱུགས་ཀྱི་འཚོ་སྐྱོང་སོགས། །ཁྱིམ་པའི་བྱ་བ་ལ་མ་འཇུག །དགྲ་
གཉེན་བར་མའི་འགྲོ་བ་ཀུན། །མཛའ་མིན་འཁོན་མིན་ཙམ་དུ་གཞོག །བསླུ་མེད་བླ་
མ་དཀོན་མཆོག་ལ། ། སྙིང་གི་ཁོངས་ནས་རེ་ལྟོས་ཞུས། །གོང་མའི་མཛད་པ་རྣམ་
ཐར་ལ། །ཡང་ཡང་བལྟས་ནས་ཡར་བསྐྱེད་ཐོན། །འཆི་ཚེ་ཇི་ཙམ་བརྟགས་ན་
ཡང་། །འགྱོད་པ་སྐྱེ་དགོས་མེད་པར་མཛོད། །མཎི་བྲོ་བའི་སྔོན་པ་ལྟར། ། རང་
གིས་མི་བསྒྲུབ་འདོམས་པ་འདི། །གཡར་ཚའི་རྒྱུ་ལས་མ་འདས་ཀྱང་། ། ཕན་ཕྱིར་
466

ཡིན་པས་དགོངས་ཅགས་མཛོད། །ཚུལ་བཞིན་པིར་ཐོགས་བྷཀྵུ་ཀ། །ཛྙཱ་ན་ཤཱི་ལས་
བསྐུལ་བའི་ངོར། ། དགེ་སློང་དྷརྨ་བྷ་དྲ་ཡིས། ། སྨན་སྡིངས་ རི་བོའི་མགུལ་ དུ་
བྲིས། །
ན་མོ་གུ་རུ་ལོ་ཀེ་ཤྭ་རཱ་ཡ། སྐྱབས་བསླུ་མེད་བླ་མ་མཆོག་གསུམ་ལ། །བློ་
གདུང་ཤུགས་དྲག་པོས་གུས་བཏུད་ནས། །སེམས་མྱ་ངན་གྱིས་ནོན་ཨ་ཤེས་ལ། །
གཏམ་ཚིག་གསུམ་གྲོས་འདེབས་འདི་སྐད་སྨྲ། །མི་སྐྱེས་པའི་ཐ་མ་འཆི་བ་དང༌། །
གཉེན་འདུས་པའི་ཐ་མ་འབྲལ་བ་འདི། །ཁྱོད་གཅིག་པུའི་ཐོག་ཏུ་བྱུང་བ་མིན།
གནས་འཁོར་བ་འདི་ཡི་གཤིས་ལུགས་ཡིན། །གཉེན་ཉེ་འབྲེལ་རྣམས་དང་ལོ་བརྒྱའི་
བར། །དུས་སྐད་ཅིག་མི་འབྲལ་འགྲོགས་གྱུར་ཀྱང༌། །སེམས་བརྩེ་གདུང་སྲེད་ཞེན་
ཇེ་འཕེལ་ལས། །སླར་ཚིམ་རྒྱུ་འདུག་གམ་མི་འདུག་སོགས། ། སྔར་སྐྱེས་པ་ནས་
བཟུང་ད་ལྟའི་བར། །གཉེན་ཉེ་འབྲེལ་རྣམས་དང་འགྲོགས་པ་ལ། །དུས་གཏན་དུ་
ཕན་ངེས་སྙིང་པོའི་མཆོག །འདུག་མི་འདུག་ལྟ་རྟོག་ཡང་དག་མཛོད། །རྒྱུ་དེ་ཕྱིར་
ཐབས་མེད་བྱ་བ་ལ། །སེམས་མྱ་ངན་བྱས་པས་ཕན་པ་མེད། །ཕན་ངེས་པའི་སྡིག་
སྤོང་དགེ་སྒྲུབ་ལ། །དུས་རྟག་ཏུ་འབད་ན་ཕོ་རྒོད་ཡིན། །འདི་དགེ་སློང་དྷརྨ་བྷ་དྲ་
ལ། །འཕྲིན་ཡི་གེའི་ལམ་ནས་བསྐུལ་བའི་ངོར། །ཡིད་གསོས་བྱེད་ལྗོན་འདབ་སྲང་
བུར་བཅས། །གནས་དངུལ་ཆུའི་རི་ནས་ཕུལ་བ་དགེ། །
ན་མོ་གུ་རུ་མཉྫུ་གྷོ་ཥཱ་ཡ། ཟླ་མེད་དྲིན་ཅན་རྩ་བའི་བླ་མ་དང༌། །མཉམ་མེད་
འདྲེན་མཆོག་ཐུབ་དབང་ཉི་མའི་གཉེན། །མཚུངས་མེད་ལམ་སྟོན་འཇམ་མགོན་བློ་
བཟང་གྲགས། །དབྱེར་མེད་ཞབས་ཟུང་སྤྱི་བོར་གུས་མཆོད་ནས། །རང་ཉིད་ངན་
པའི་སྤྱོད་པས་དུས་འདའ་བཞིན། །གཞན་ལ་འདོམས་པ་གཡར་ཚའི་རྒྱུ་ཡིན་ཀྱང་།
།དོན་གཉེར་ཆེན་པོས་ཡང་ཡང་བསྐུལ་བའི་ཚེ། །བསམ་ཚོད་ཡི་གེར་འགོད་ལ་སྒྲ་
འཛིན་གཏོད། །མུན་ནག་སྤྲིན་གྱི་རུམ་དུ་གློག་འཁྱུག་བཞིན། །དལ་འབྱོར་རྟེན་
བཟང་ཐོབ་པ་འདི་དཀའ་བས། །ན་རྒ་འཆི་བའི་ཕོ་ཉ་མ་སྒུག་པར། །ལུས་སེམས་
བདེ་དུས་ཉིན་བཞིན་སྙིང་པོ་ལོངས། །མུ་མེད་ཞིང་ཁམས་གཞན་དུ་རྙེད་དཀའ་
།
467

བའི། །འཇམ་མགོན་རྒྱལ་བ་གཉིས་པའི་ཐུགས་ཀྱི་བཅུད། །ཚད་ལ་མ་ནོར་མདོ་
དང་སྔགས་ཀྱི་ལམ། ། ཐོས་བསམ་སྒོམ་པའི་ཉམས་ལེན་གནང་དུ་བསྣུན། །ཁྱད་
པར་དལ་འབྱོར་རྙེད་དཀའ་འཇིག་སླའི་ཚུལ། །བསམས་ནས་ཚེ་འདིའི་སྣང་བཤེས་
ཟིལ་མནན་ཏེ། །ཁས་བླངས་དམ་སྡོམ་སྤྱི་དང་ཁྱད་པར་དུ། ། སོ་ཐར་སྡོམ་པའི་
བཅས་མཚམས་འགྱོད་མེད་སྲུངས། །ཨ་ཧོ་སྲིད་ལས་ངེས་པར་འབྱུང་འདོད་བློ། །
གཞན་དོན་བྱང་ཆུབ་ཐོབ་པར་འདོད་པའི་སེམས། །བདེན་གཉིས་གནས་ཚུལ་ཡང་
དག་ལྟ་བ་སྟེ། །འདི་ལ་ལམ་གྱི་གཙོ་བོ་རྣམ་གསུམ་ཟེར། །འདི་འདྲ་རྒྱུད་ལ་སྐྱེ་བ་ལྟ་
ཞོག་གི །གོ་ཡུལ་རྣམ་དག་རྙེད་པའང་སྲིད་མཐར་སྣང༌